கேள்வி: செராஸ் நெடுஞ்சாலை - வரலாறு பற்றி தகவல் சொல்.
பதில்: இந்த நெடுஞ்சாலை 1988-ஆம் ஆண்டு மெட்ராமாக் கார்ப்பரேசன் ''(Metramac Corporation)'' நிறுவனத்தால் மேம்படுத்தப்பட்டது. செராஸ் சாலை சுங்கச்சாவடி 1990 செப்டம்பர் 1 முதல் செயல்படத் தொடங்கியது. ஓராண்டு கழித்து சுங்கச்சாவடியின் செயல்பாடுகள் இடைநிறுத்தம் செய்யப்பட்டன. இருப்பினும் 1991 செப்டம்பர் 15 அன்று மீண்டும் செயல்படத் தொடங்கியது. அதன் பின்னர், சுங்கச்சாவடிக் கட்டணம் வழக்கமான மலேசிய ரிங்கிட் 1-இல் இருந்து 50 விழுக்காடு குறைக்கப்பட்டது. போக்குவரத்து நெரிசல்கள்; மற்றும் பொதுமக்களிடம் இருந்து கிடைக்கப் பெற்ற பல முறையீடுகளுக்குப் பிறகு, 14 செப்டம்பர் 2003-இல் சுங்கச்சாவடியில் கட்டணம் வசூலிப்பது ஒட்டுமொத்தமாக நிறுத்தப்பட்டது. அதன் பின்னர் சூலை 17, 2017-இல் சுங்கச்சாவடி வளாகத்தில் தாமான் மிடா எம்ஆர்டி நிலையம் உருவாக்கப்பட்டது. தற்போது இந்த நெடுஞ்சாலை கோலாலம்பூர் மாநகராட்சி (DBKL) நிர்வாகத்தால் பராமரிக்கப்படுகிறது.
கேள்வி: செராஸ் நெடுஞ்சாலை - மாநகராட்சியின் திட்டங்கள் குறித்து விரிவாக சொல்லுங்கள்.
பதில்: செராஸ் நெடுஞ்சாலையில் ஏற்பட்ட நெரிசல் காரணமாக, கோலாலம்பூர் மாநகராட்சி இரண்டு திட்டங்களை முன்னெடுத்தது. செராஸ்–காஜாங் விரைவுச்சாலை தாமான் கோனாட் ''(Taman Connaught)'' வரையிலான ஒரு சுரங்கப்பாதை கட்டுவது; மற்றும் தாமான் லென் செங் ''(Taman Len Seng);'' ஆலாம் டாமாய் ''(Alam Damai)'' வரையிலான மேம்பாலங்கள் கட்டுவது; அந்த இரண்டு திட்டங்கள் ஆகும். சுரங்கப்பாதை ஏப்ரல் 14, 2008 அன்று திறக்கப்பட்டது. மற்ற திட்டங்களில், புலாத்தான் செராஸ்–பண்டார் துன் ரசாக் வட்டச்சுற்று ''(Bulatan Cheras–Bandar Tun Razak)'' கீழ்ப்பாதை கட்டுவது; செராஸ் நெடுஞ்சாலையின் பழைய செராஸ் கூட்டரசு சாலையை மேம்படுத்துவது; மற்றும் 2010-ஆம் ஆண்டில் திறக்கப்பட்ட தெந்தராம் சாலை ''(Jalan Tenteram)'' ஆகியவை அந்தத் திட்டங்களில் அடங்கும். செராஸ் நெடுஞ்சாலையின் பெரும்பகுதியில் காஜாங் வழித்தடம் இணைந்து செல்கிறது.